**KUĆNI RED ŠKOLSKE SPORTSKE DVORANE**

1. Kućnim redom utvrđuju se prava i obveze korisnika sportske dvorane i pratećih prostora.
2. Korisnici su obvezni imati čistu obuću za ulazak u prostorije dvorane.
3. Korisnici ne mogu ući u dvoranu prije početka ugovorenog termina i dužni su izaći iz dvorane i ostalih prostora odmah po isteku termina.
4. Korisnici su obvezni upozoriti svoje članove na održavanje reda i čistoće u dvorani i na prikladno ponašanje ( psovanje, galama, bacanje otpadaka, šaranje po zidovima, nered u svlačionicama i sanitarnim prostorijama nije dozvoljen).
5. Obveza svih korisnika dvorane je da čuvaju inventar te da eventualne štete odmah prijave domaru dvorane, a štetu na objektu i prostorijama dvorane nastalu u vrijeme ugovorenog termina snosi korisnik i isti je dužan nadoknaditi nastalu štetu.
6. Zabranjeno je pušenje u svim prostorijama sportske dvorane.
7. Zabranjeno je unošenje te konzumacija jela i alkoholnih pića u svlačionicama.
8. Zabranjeno je svako zagrijavanje i igranje loptama i drugim spravama u hodniku, svlačionicama i sanitarnim prostorijama.
9. Ulaz u kotlovnicu najstrože je zabranjen svima osim ovlaštenim osobama.
10. Korisnici ne mogu i ne smiju samoinicijativno rukovati i paliti : rasvjetu, grijanje, semafore, spuštati i dizati koševe.
11. Korisnici se obvezuju da će paziti na racionalno korištenje grijanja, rasvjete i vode.
12. Korisnik sportske dvorane ne može svoj termin ustupiti trećoj osobi bez dogovora s organom koji upravlja dvoranom.
13. Zabranjeno je parkiranje automobila neposredno uz ulaz u sportsku dvoranu.
14. Korisnicima koji se neće pridržavati ovog Kućnog reda biti će uskraćeno pravo korištenja sportske dvorane.
15. Ovaj kućni red stupa na snagu danom objave na oglasnoj ploči u sportskoj dvorani.